કેન્દ્રમાં ભારતીય જનતા પાર્ટીની સરકારમાં કેન્દ્રિય મંત્રી નરેન્દ્ર તોમરે વિવાદિત નિવેદન આપ્યું છે. 30 ડિસેમ્બરના રોજ એક કાર્યક્રમ દરમિયાન તેમણે કહ્યું હતું કે, નરેન્દ્ર મોદીજી અને કોંગ્રેસ નેતામાં જે અંતર છે એ એટલી દૂરનું છે કે, જેટલું અંતર મૂંછના વાળ અને પૂંછડીના વાળમાં હોય. તોમર મધ્ય પ્રદેશ સ્થિત શિવપુરીમાં એક સભા સંબોધિત કરી રહ્યા હતા. શિવપુરી જિલ્લામાં કોલારસ અને અશોકનગરની મુંગાવલી વિધાનસભા બેઠક પર પેટાચૂંટણી યોજાનાર છે. વર્તમાન સમયમાં બંને બેઠકો કોંગ્રેસ પાસે જ છે. ભાજપ આ બંને બેઠકો પર વિજય મેળવવા માટે આસમાન-જમીન એક કરી રહી છે.